**MÜÜGILEPING nr. 6-27/2023/18**

**Riigimetsa Majandamise Keskus** (edaspidi ostja), registrikood 70004459, asukoht Mõisa/3, Sagadi küla, Haljala vald, Lääne-Viru maakond, keda esindab RMK juhatuse 01.09.2020. a otsusega nr 1-32/71 kinnitatud RMK kinnisvaraosakonna põhimääruse punkti 5.4.6 alusel Andrus Lauren (edaspidi ostja), ühelt poolt,

ja

**Osaühing MOTORENT** (edaspidi müüja), registrikood 10382103, asukoht Pärnu mnt 524a, Nõmme linnaosa, Tallinn, Harju maakond, mida esindab seaduse ja põhikirja alusel Margus Kesküla,

(ostja ja müüja tekstis koos edaspidi pooled), sõlmisid käesoleva müügilepingu (edaspidi leping) alljärgnevas:

1. **Lepingu dokumendid**
   1. Lepingu dokumendid koosnevad käesolevast lepingust ja lepingu p. 10.1. Loetletud lisadest, mis on käesoleva lepingu lahutamatuteks osadeks.
   2. Pooled tagavad ja deklareerivad, et lepingu sõlmimisega ei ole nad rikkunud ühtegi enda suhtes kehtiva seaduse, põhikirja või muu õigusakti sätet ega ühegi endale varasemate kokkulepetega võetud kohustust.
   3. Leping on sõlmitud avatud menetlusega riigihanke „Ratasmaastikusõidukite ost 2023“ (viitenumber 261358, DHS nr. 1-47.2755) tulemusena.
2. **Lepingu ese**
   1. Lepinguga ostja ostab ja müüja kohustub müüma 2 (kaks) ratasmaastikusõidukit koos lisavarustusega (edaspidi nimetatud ATV-d) lepinguga kokkulepitud tingimustel.
   2. Müüja annab ostjale üle ATV-d hankedokumentides ja edukaks tunnistatud pakkumuses kirjeldatud komplektsuses ning teeb võimalikuks omandi ülemineku ostjale, ostja aga tasub müüjale ATV-de ostuhinna rahas ja võtab ATV-d vastu.
   3. Müüja teostab enne ATV-de ostjale üleandmist kõik toimingud, mis on seotud ATV-de ostja omandisse registreerimisega Transpordiametis (s.h. riigilõivude tasumine).
   4. Müüja või tema selleks volitatud esindaja/alltöövõtja teostab kõik ATV-de tehnohooldused kuni 2000 km läbisõiduni:

|  |  |  |
| --- | --- | --- |
|  | Töötunnid/km | |
| Hooldevälp (töötundi/km) | 50h/ 1500 km/ 1. aasta | 100h/ 3000km/ 2. aasta |
| Maksumus (eur) ilma  käibemaksuta | 400,00 | 600,00 |

Kokku 1000 (üks tuhat) eurot käibemaksuta 1 (ühe) ATV kohta.

1. **Ostuhind** 
   1. Müüja müüb ja ostja ostab ATV-d vastavalt lepingu lisale 1 ostuhinnaga 49 800 (nelikümmend üheksa tuhat kaheksasada) eurot.
   2. Müüja teostab oma kulul ATV-de registreerimisega seotud toimingud vastavalt lepingu punktile 2.3.
   3. Ostja tasub ATV-de tehnohoolduse eest vastavalt punktis 2.4. fikseeritud hindadele. Tehnohoolduse eest tasutakse pärast vastavate tehnohoolduse toimingute igakordset teostamist.
   4. Lepingu punktides 3.1 ja 3.3. kokku lepitud hindadele lisandub käibemaks.
   5. Ostja tasub saadud kauba eest müüja poolt esitatud arve(te) alusel. Müüja esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis https://www.rik.ee/et/e-arveldaja.
   6. Maksetähtaeg on 14 päeva arve väljastamise kuupäevast arvates.
2. **ATV üleandmine ja omandiõiguse üleminek**
   1. Müüja on kohustatud ATV-d ostjale üle andma hiljemalt 20 nädala jooksul alates lepingu allkirjastamisest.
   2. 4.2. ATV-de üleandmine müüjalt ostjale vormistatakse üleandmise-vastuvõtmise aktiga. Üleandmise-vastuvõtmise akti koostab müüja ja esitab allkirjastatult ostjale ATV-de üleandmisel.
   3. Üleandmise-vastuvõtmise aktile alla kirjutamise hetkest läheb müüjalt ostjale üle ATV-de, valdus ja juhusliku hävimise riisiko ning ostja poolt ATV-de ostuhinna tasumisega läheb müüjalt ostjale üle ATV-de omandiõigus.
   4. ATV-de üleandmine ja üleandmise-vastuvõtmise aktile allakirjutamine toimub müüja vastava piirkonna esinduses. Üleandmiskoha määrab ostja.
3. **Müüja õigused ja kohustused**
   1. Müüja esitab peale üleandmise-vastuvõtmise akti allkirjastamist mõlema poole poolt ostjale arve üleantud ATV-de eest tasumiseks.
   2. Müüja on kohustatud registreerima ATV-d enne ostjale üleandmist Transpordiametis ostja omandisse.
   3. Müüja teatab kirjalikult ostja esindajale ATV-de üleandmise tähtpäeva vähemalt 3 (kolm) tööpäeva ette.
   4. Müüja kohustub tagama ATV-de vastavuse valmistaja tehnilistele tingimustele, käesoleva lepingu dokumentide tingimustele, Eestis seda liiki vara suhtes kehtivatele standarditele ning tehnilistele nõuetele ja seda liiki varadele üldiselt esitatavatele nõuetele.
   5. Müüja on kohustatud ATV-d ostjale üle andma komplektsuses (s.h lisavarustus), mis vastab lepingu punktis 10.1 toodule.
   6. Müüja annab ostjale müüdud ATV-dele garantii kestusega 2 aastat või 2000 km läbisõitu (vastavalt esitatud pakkumusele). Müüja tagab ATV-de garantii kehtivuse ajal kõigi ilmnenud puuduste viivitamatu ja tasuta kõrvaldamise vastavalt valmistaja ja müüja garantiitingimustele.
   7. Müüja kohustub teostama ATV-de tehnohooldust vastavalt lepingu punktis 2.4 toodule ja valmistajatehase poolt esitatud nõuetele.
   8. Müüjal on õigus saada üle antud ATV-de eest lepingus kokkulepitud tasu.
4. **Ostja õigused ja kohustused**
   1. Ostja on kohustatud tasuma müüja poolt vastavalt lepingule esitatud arved 14 (neljateistkümne) kalendripäeva jooksul arvates vastava arve saamisest.
   2. Ostja kohustub ATV-d vastu võtma müüja poolt vastavalt lepingu punktile 5.3 saadetud teates sätestatud kuupäeval.
   3. Ostjal on õigus nõuda müüjalt lepinguga sätestatud kohustuste täitmist ning pidada müüjale tasumisele kuuluvast summast kinni leppetrahv.
5. **Vastutus**
   1. Pooled kannavad teineteise eest täielikku varalist vastutust lepingu süülise mittetäitmisega või mittekohase täitmisega tekitatud otsese varalise kahju eest.
   2. Ostja poolt tasumisega viivitamisel on müüjal õigus ostjalt nõuda tähtaegselt tasumata summalt viivist 0,15 % iga viivitatud päeva eest.
   3. Müüja poolt ATV-de üleandmisega viivitamisel maksab müüja ostjale tähtaegselt üle andmata ATV-de hinnast leppetrahvi 0,15 % iga viivitatud päeva eest.
   4. Poolel on õigus lepingust taganeda, kui teine pool süüliselt viivitab lepingus ettenähtud kohustuse täitmisega 20 (kakskümmend) tööpäeva või enam või teise poole suhtes kuulutatakse välja pankrot, samuti muudel lepingus ja seaduses ettenähtud juhtudel.
   5. Lepingust taganemine ei vabasta müüjat temale lepingu tingimustega pandud garantiikohustuste täitmisest lepingust taganemiseni müüdud ATV-de suhtes ega ostjat käesoleva lepingu alusel üle antud ATV-de eest tasumisest.
   6. Kui ATV on tunnistatud lepingule mittevastavaks määrab ostja müüjale mõistliku tähtaja avastatud puuduste kõrvaldamiseks.
   7. Ostjal on õigus lepingu tingimustele mittevastavate ATV vastuvõtmisel alandada ostuhinda, v.a. juhul,

1) kui müüja parandas või asendas ATV lepingutingimustele vastavate kaupadega;

2) kui ostja keeldus õigustamatult vastu võtmast müüja ettepanekut ATV parandamise või asendamise kohta.

* 1. Kui müüja ei ole täiendava tähtaja jooksul kohustust parandada või asendada ATV-d lepingutingimustele vastavate ATV-ga. Kohaselt täitnud, võib ostja peale tähtaja möödumist kasutada muid õiguskaitsevahendeid.

1. **Vääramatu jõud**
   1. Lepinguliste kohustuste täitmata jätmist loetakse pooltele vabandatavaks ning selle eest ei rakendata sanktsioone ajal, mil täitmist takistab vääramatu jõud. Vääramatu jõu asjaolude esinemisest tuleb teist poolt viivitamatult informeerida, vastasel korral kaotab pool õiguse apelleerida vääramatule jõule.
   2. Vääramatuks jõuks on asjaolud, mida pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks.
   3. Vääramatu jõu asjaolude esinemisel on pooled kohustatud rakendama kõiki võimalikke kohaseid meetmeid, et vähendada teisele poolele tekkivat kahju ja tagada võimaluste piires lepingu täitmine.
   4. Vääramatu jõu aluseks olevate asjaolude esinemisel kestusega rohkem kui 45 (nelikümmend viis) päeva on kummalgi poolel õigus lepingust taganeda.
2. **Vaidluste lahendamine**
   1. Kõik vaidlused ja lahkarvamused, mis tekivad seoses lepingu täitmise või tõlgendamisega lahendatakse pooltevaheliste läbirääkimiste teel. Kui kokkulepet ei saavutata, lahendatakse vaidlused Harju Maakohtus.
3. **Lepingu lisad**
   1. Hanke dokumentatsioon.
4. **Poolte rekvisiidid:**

Riigimetsa Majandamise Keskus Osaühing MOTORENT

Registrikood 70004459 Registrikood 10382103

Mõisa/3, Sagadi küla, Haljala vald, Pärnu mnt 524a, Tallinna

45403 Lääne-Viru maakond Tel +372 5040117

Tel 676 7500 E-post info@brpkeskus.ee

E-post rmk@rmk.ee

(allkirjastatud digitaalselt) (allkirjastatud digitaalselt)

Andrus Lauren Margus Kesküla